Rezerfordium
Rezerfordium (Rf) – D.İ. Mendeleyevin elementlərin dövri sistemində 104-cü element. Elementin alınması üzrə ilk təcrübələr Dubnada İvo Zvar (1934-cü ildə doğulub) və əməkdaşları tərəfindən hələ 1960-cı illərdə aparılmışdır. Q.N.Flerovun qrupunda bu elementin digər izatopunun alınması haqqında məlumat verildi. Təklif olundu ki, o, kurçatovium (işarəsi Ku) adlandırılsın – SSRİ-də atom layihəsinin rəhbəri İqor Vasilyeviç Kurçatovun (1903-1960) şərəfinə. Amerika tədqiqatçıları 1969-cu ildə bu elementi sintez edərək identifikasiya üçün yeni metodika istifadə etmişdilər və belə düşünmüşlər ki, əvvələr alınmış nəticələri birmənalı qəbul etmək olmaz. Onlar “rezerfordium” adını təklif etdilər – dahi ingilis fiziki Ernest Rezerford un (1871-1937) şərəfinə. İUPAK bu elementin adı üçün “dubnium” təklif etmişdir, amma son qərara rezerfordium oldu (Rezerfordun nüvə fizikasında böyük xidmətlərini qeyd etmək üçün). Nomenklatura üzrə Beynəlxalq Komissiya belə nəticəyə gəlir ki, kəşf şərəfi Sovet və Amerika alimləri arasında bölünməlidir. Vikianbarda Rezerfordium ilə əlaqəli mediafayllar var.